Jan Němec (režisér)

**Jan Němec** (* 12. júl 1936, Praha† 18. marec 2016, Praha) bol český filmový režisér, filmový producent a vysokoškolský pedagóg.

## Život
Patril k predstaviteľom tzv. československej novej vlny v kinematografii. V roku 1966 ho postihol zákaz natáčať filmy, ale mohol pracovať v televízii. Bol jedným z prvých českých režisérov hudobných videoklipov. Definitívny zákaz tvorby ho postihol po invázii armád Varšavskej zmluvy do Československa v roku 1968. V roku 1974 bol pod nátlakom donútený opustiť krajinu a odišiel do exilu. Žil vo Francúzsku, Nemecku, Spojenom kráľovstve, Švédsku a v USA.

V decembri 1989 sa vrátil späť do vlasti a k filmovej tvorbe vo vlastnej spoločnosti *Jan Němec – Film* (založená v roku 1993). Pôsobil tiež ako vysokoškolský pedagóg na Katedre dokumentárnej réžie (1996–1998) a na Katedre hranej réžie pražskej *Filmovej a televíznej fakulty Akadémie múzických umení* (od roku 1999). Zomrel v marci 2016.

## Ocenenia
* 2002 Medaila Za zásluhy II. stupňa v oblasti kultúry (udelená prezidentom Václavom Havlom. V októbri 2014 sa rozhodol ocenenie vrátiť na protest proti výberu osobností vyznamenaných prezidentom Milošom Zemanom.
* 1964 Veľká cena mesta Mannheim (za film *Démanty noci*)
* 1966 cena filmovej kritiky na MFF v Bergame
* 1969 vyhlásený za najlepšieho svetového režiséra roku 1969 odborným anglickým časopisom *Film and Filming*
* 2005 Český lev za dlhodobý umelecký prínos českému filmu
* 2006 Krištáľový glóbus na MFF Karlovy Vary za dlhodobý umelecký prínos svetovej kinematografii
* 2011 Cena Ministerstva kultúry ČR za prínos v oblasti kinematografie a audiovízie

## Režijná filmografia
### Hrané filmy
* 1960 *[[Sousto]]* (FAMU, absolventský film)
* 1964 *[[Démanty noci (film)|Démanty noci]]*
* 1965 *Podvodníci* (desaťminútový diel poviedkového filmu *[[Perličky na dně]]* podľa predlohy Bohumila Hrabala)
* 1966 *[[Mučedníci lásky]]*
* 1966 *[[O slavnosti a hostech]]*
* 1990 *[[V žáru královské lásky]]*
* 1996 *[[Jméno kódu: Rubín]]*
* 2004 *[[Krajina mého srdce]]* (experimentálny film)
* 2005 *[[Toyen (film)|Toyen]]*
* 2009 *[[Holka Ferrari Dino]]*
* 2010 *[[Heart Beat 3D]]* (prvý český 3D film)
* 2016 *[[Vlk z Královských Vinohrad]]*

### Hudobné filmy
* 1969 *Proudy lásku odnesou* (dvadsaťminútový medailón o Marte Kubišovej)
* 1993 *Stalo se na podzim* (TV film)

### Dokumentárne filmy
* 1968 *Oratorium pro Prahu*
* 1968 *Strahovské události*
* 2013 *Můj proces s TGM* (TV, 1. diel z cyklu *Celnice*)

## Herecká filmografia
### Herecká filmografia : hrané filmy
* 1959 *[[Vstup zakázán]]*
* 1970 *[[Vražda ing. Čerta]]*
* 1988 *[[Nesnesitelná lehkost bytí (film)|Nesnesitelná lehkost bytí]]*
* 1991 *[[Corpus delicti (film)|Corpus delicti]]*
* 1998 *[[Poslední večeře dámy]]* (FAMU, študentský film)
* 2000 *[[Po cestě pustým lesem]]*
* 2004 *[[Krajina mého srdce]]*
* 2006 *Hranice* (FAMU, študentský film)
* 2009 *[[Holka Ferrari Dino]]*

## Literatúra
* BERNARD, Jan: *Jan Němec : Enfant terrible české nové vlny.* 1. diel, 1954–1974. Praha : Akademie múzických umění v Praze, 2014. ISBN 978-80-7331-277-0

Kategória:Českí filmoví režiséri
Kategória:Českí televízni režiséri
Kategória:Českí režiséri dokumentárnych filmov
Kategória:Českí režiséri hudobných videí
Kategória:Českí filmoví herci
Kategória:Českí filmoví producenti
Kategória:Českí vysokoškolskí pedagógovia
Kategória:Českí emigranti a exulanti
Kategória:Osobnosti z Prahy
Kategória:Nositelia Medaily Za zásluhy (Česko)